Hollywood dol op Nederlandse sieradenontwerper Sophie Kahn | RTL Nieuws
01 november 2017 13:16 Aangepast: 08 november 2017 14:27
Charlize Theron Heidi Klum Doutzen Kroes Mode Sieraad Verenigde Staten Pierre Spies - Geloofsman, Gesinsman en Sportman
Spies kan 135 kg kragoptel, 240 kg dooie-lig en 165 kg bankdruk doen. Slegs ietwat hierdeur beïndruk? Wag maar, daar’s nog meer: Hy kan optrekke doen met ’n 50-kg-gewig tussen sy bene. Hy kan sy 108-kg-lyf 1.4 meter in die lug laat skiet tot op ’n verhoogde platvorm, 835 m ver nael in ’n naellooptoets wat herhaal word sonder om stadiger te hardloop en het ’n liggaamsvetpersentasie van 6.5.
Dit is egter nie sy fisieke krag wat Pierre Johan Spies (26) laat uitblink nie; dit is sy onwrikbare geloof en volharding. Omdat hy die Wêreldbeker-reeks van 2007 weens ŉ besering misgeloop het, weet hy wat te­leurstelling is. As toegewyde Christen weet hy egter ook hoe getrou God is. Sy ge­tuienis is roerend en ek raai almal aan om dit te lees (www.pierrespies.co.za).
Ons het by Pierre en sy pragtige vrou, Juanné, in Pretoria gaan inloer en van hul jongste nuus uit die ‘binnekring’ gehoor – ’n klein ‘Spiesie’ word in Januarie 2012 verwag.
Pierre, jou pa was ook ’n Springbok-rugbyspeler en is oorlede voordat jy Springbok geword het. Wie het nog almal ’n invloed op jou loopbaan gehad?
My pa het die grootste invloed op my loopbaan gehad, hy was ’n uitstekende motiveerder. Daar is so baie ander mense/onderwysers/afrigters wat ’n invloed op my gehad het – veels te veel om te noem. Ek is dankbaar teenoor een en elk.
Hoe het dit gevoel om die Springboktrui vir die eerste keer oor jou kop te trek?
Alles het so vinnig gebeur dat ek dit nie werklik kon inneem nie, van die opwarming tot die sing van die volkslied was eintlik onwerklik. Ons het die wedstryd verloor, maar die hele ervaring het my ongelooflik trots laat voel om my land te verteenwoordig.
Jy het die vorige Wêreldbekerreeks misgeloop. Hoe voel dit noudat jy weet jy is deel daarvan en het jy enige rituele wat jy voor wedstryde uitvoer?
Ek is baie opgewonde, veral omdat ek die vorige reeks weens bloedklonte in die longe misgeloop het. Ek is voornemens om my beste te gee en soveel as moontlik te onthou. Ek het nie eintlik spesifieke rituele nie, maar ek lees die oggend voor die wedstryd my Bybel en ek bid. Wanneer ek by die veld kom, ervaar ek vrede, maar soms moet ek tydens die wedstryd weer bid!
Deel een van die ligter toeroomblik­ke met ons...
Verlede jaar het ons op St Andrews in Skotland gholf gespeel en die oggend voordat ons soontoe is, het Dick Muir, die hulpafrigter, amper die bus verpas. En hy was die een wat later die dag ’n kolhou gespeel het – kan jy dit glo! Hy het toe vir ons almal happies en drankies gekoop. Hy was so bly daaroor, maar ons was maar almal lekker jaloers!
Hoe bly jy rein en vlekkeloos voor God te midde van al die druk en versoekings?
Jy neem maar een dag op ’n slag en probeer om getrou aan jouself, jou vrou en die Here te bly. Ek glo ook vas daaraan om by die basiese dinge te bly...
Is dit moeilik om so uitgesproke oor jou geloof te wees?
Jy moet jouself wees – en dis wie ek is. Soms is dit moeilik, maar dit is juis dan dat jy goeie vriende nodig het wat jou op die regte pad kan hou.
Daar is regtig ’n uittog van seniors uit die Bulls-span en ook sprake dat jy kaptein kan word. Is dit iets wat jy graag wil wees?
Dit gaan ’n nuwe era vir die Bulls wees en dit opsigself is opwindend. Indien ek in die rol van kaptein pas of ’n leier in die span is, is ek gelukkig!
Die afrigtingstrukture/-style van die Bulls en Springbokke verskil (provinsiale en nasionale vlak). Moes jy jou spel aanpas?
Daar is ’n paar veranderinge en ja, jy moet maar aanpas en leer om so gou as moontlik as eenheid te speel.
Jy het ’n kragtige en baie eerlike getuienis. Bespreek jy dit in jou nuwe boek?
Ja, ek deel my foto’s en persoonlike stories oor wat God alles vir my gedoen het, maar daar is ook ’n paar rugbystories by!
Wat is die eerste ding wat jy gaan doen as jy na die Wêreldbeker tuis kom?
Ek gaan beslis tuis saam met familie en vriende braai!
Juanné, hoe het julle twee mekaar ontmoet?
Een van Pierre se goeie vriende, Rudi, het ons aan die einde van my matriekjaar in 2005 aan mekaar voorgestel. Ons het begin om elke dag te gesels en toe het hy my vir ’n ‘onderhoud’ genooi (ons het mekaar beter oor ’n koppie koffie leer ken)! Dit was vir my baie spesiaal, want ek het toe besef Pierre het iets waarna ek nog my hele lewe lank op soek was (maar nie geweet het nie) – ’n persoonlike verhouding met Jesus Christus.
Hy het my saamgenooi kerk toe, Christian Revival Church (waarvan ons vandag nog deel is), en ek het my lewe aan Christus gegee. Ons reis saam het begin en ons het vir drie jaar uitgegaan voordat ons getroud is. Ek koester daardie drie jaar, want dit was ’n wonderlike tyd waarin my persoonlike lewe gevorm en ons verhou­ding as ’n paartjie geslyp is. Ons het beste vriende geraak en mekaar intens liefgekry.
Hoe hanteer jy die kollig? Is daar op jou, as speler se vrou, druk om op ’n sekere manier te lyk of op te tree?
Ek en Pierre het reg van die begin af besluit om ons lewens so privaat as moontlik te hou. Dit het ons werklik gehelp om ons lewens tot dusver so eenvoudig moontlik te hou en getrou aan onsself, ons vriende en familie te bly. As Pierre se vrou is daar geen druk op my om op ’n sekere manier te lyk of op te tree nie. Hy het my lief soos ek is. Ek dink ’n klomp mense dink maar ’n sportman se vrou moet perfek wees en soos ’n supermodel lyk!
Hoe hanteer jy dit as Pierre so dikwels van die huis weg is?
Dit is nooit maklik om weg van mekaar te wees nie en ek dink nie ek sal dit ooit gewoond raak nie. Maar God dra my deur hierdie tye! Ek het baie tyd om alleen saam met God te spandeer waar Hy aan my karakter kan werk en my kan vorm na Sy beeld. Ek is geseën met ’n wonderlike steunstelsel en sonder my vriende, familie en kerk sal dit nie vir my moontlik wees om Pierre se reise te hanteer nie.
Sportsterre is dikwels vatbaar vir versoekings, veral as hulle op reis is. Sukkel jy ooit met vertroue of onsekerheid?
Ek het nog nooit Pierre se lojaliteit teen­oor my bevraagteken nie, hoewel ons nie teen versoe­kings beskut word nie – ons is baie bewus van die versoekings wat wag. Een van die grootste lewenslesse wat ek van ’n vriendin en pastoorsvrou, Andrea, geleer het, is dat ’n paartjie nooit moet dink hulle is bo versoekings verhewe nie. Die duiwel sal altyd probeer om jou onseker te laat voel, maar die belangrikste is om te onthou dat jy een met Christus is en Hý is verhewe bo enige onsekerheid en versoeking.
Is daar enige persoon wat vir jou ’n mentor is?
Ons pastoorspaar, At en Nyretta Boshoff, het ’n groot rol in ons lewens gespeel – van die begin van ons Christelike lewens­wandel. Jy kan hierdie wedloop nie op jou eie voltooi nie, jy het mense nodig met dieselfde visie wat kan lei, rigting aandui en jou kan aanspreek indien jy verkeerd gaan. Pierre is my man en beste vriend en van die dag wat ons begin uitgaan het, is hy vir my ’n mentor. Hy ken my geheel en al en ek vertrou dat hy my altyd sal lei en sal reghelp as ek verkeerd gaan, soos wat ek ook glo my vriende en familie sal doen.
Hoe ontspan julle twee saam?
Ons hou daarvan om goeie kos by ons gunsteling-restaurante te eet; sommer net tuis saam te ontspan of saam met ons vriende te braai.
Het julle enige planne om binnekort met ’n gesin te begin?
Ja! Ek is swanger en ‘klein Spiesie’ sal so teen die middel van Januarie 2012 hier wees. Ons sien regtig uit om ’n gesin te wees en hierdie nuwe fase van ons le­wens te betree.
Vir meer inligting oor Pierre se getuienis en sy rugbyloopbaan: ‘More than Rugby’, uitgegee deur Penguin Books. www.pierrespies.co.za